Älä tule meille
Vanha kulta raukka
 lensi niinkuin haukka,
 luuli, että hälle aukee ovi.
 Uusi heila mulla,
 et saa enää tulla,
 kahta rinnan rakastaa ei sovi.

 En oo rikkaan rikas
 enkä rakkaan rakas
 enkä vallan sievä enkä sorja,
 vuotan vuotta kaksi,
 kasvan sorjemmaksi,
 viel’ en tahdo olla toisen orja.

 Vanhan kullan luokse
 en nyt enää juokse,
 tiell’ on kivi, sitten häijy koski,
 vanhan kullan silmä
 on kuin halla kylmä,
 ei sen punoita kuin toinen poski.

 Älä tule meille,
 en ma tule teille,
 teillä laulettaisiin siitä pahaa,
 ämmät kyllä tuovat,
 ämmät kyllä tuovat,
 sulle paremman ja paljon rahaa!